সন্দেশখালির তদন্তে মহিলা কমিশনের রিপোর্ট

কলকাতা: সন্দেশখালিতে (Sandeshkhali) সরেজমিনে তদন্ত করে রিপোর্ট পেশ করল জাতীয় মহিলা কমিশন। সেই রিপোর্ট তদন্তে আরও অগ্রগতি আনতে পারে। তাই শেখ শাহজাহানের (Sheikh Shajahan) জামিন মামলার শুনানির জন্য সময় প্রয়োজন। আদালতে আবেদন সিবিআই এর আইনজীবী। সিবিআই এর আবেদনের প্রেক্ষিতে মঙ্গলবার শাজাহানের জামিন মামলার শুনানি মুলতবি। মঙ্গলবার কলকাতা হাইকোর্টের (Calcutta High Court) বিচারপতি শুভ্রা ঘোষের একক বেঞ্চে এই মামলার শুনানি ছিল। তবে তা পিছিয়ে যায়। ৭মে পরবর্তী শুনানের দিন ধার্য হয়েছে।

শেখ শাহজাহানের আইনজীবী সন্দীপন গাঙ্গুলি আদালতে বলেন, মহিলা কমিশনের রিপোর্টের সঙ্গে শেখ শাহজাহানের কোন সম্পর্ক নেই। তার বিরুদ্ধে কোনও ধর্ষণ সংক্রান্ত মামলা বিচারাধীন নেই। তাহলে শুধুমাত্র মহিলা কমিশনের রিপোর্টের প্রেক্ষিতে কেন মুলতুবির আবেদন জানাচ্ছে সিবিআই? সিবিআইয়ের তরফে জানানো হয়েছে, তাঁদের কাছে নতুন তথ্য রয়েছে। আরও ১-২ জন মহিলাকে জিজ্ঞাসাবাদ করা হচ্ছে। এছাড়া তাঁদের কাছে মহিলা কমিশনের রিপোর্ট রয়েছে। তবে সেই রিপোর্ট জমা দিতে আদালতের কাছে কিছুদিন সময় চেয়েছে সিবিআই। সেই প্রেক্ষিতেই কিছুটা সময় দিয়েছে আদালত। বিচারপতির সাফ কথায়, সিবিআইকে বিস্তারিত রিপোর্ট তৈরি করতে সময় দিতে হবে। তবে তাঁরা কত দ্রুত বিস্তারিত রিপোর্ট দেবে তা জানতে চায় আদালত।

আরও পড়ুন: ওষুধের আড়ালে অবৈধ ব্যবসা! পর্দা ফাঁস পুলিশের

দেখুন ভিডিও